<s>[INST] মধ্যমেয়াদী অর্থসংস্থানের উৎসসমূহ কী কী? [/INST] যে অর্থ সংস্থানে ঋণ গ্রহীতা সংগৃহীত ঋণ সাধারণত ১ থেকে ৫ বছর এমনকি ১০ বছর পর্যন্ত ব্যবহার করার সুযোগ পায় এবং কারবারের প্রত্যাশিত মুনাফা দিয়ে কিস্তিতে ঋণ পরিশোধ করা হয় তাকে মধ্যমেয়াদি অর্থসংস্থান বলা হয়। বিভিন্ন ধরনের উৎস থেকে কারবারের প্রয়োজন মাফিক এ ধরনের অর্থের সংস্থান করা হয়। নিম্নে এ সম্পর্কে আলোচনা করা হলো:

১. বাণিজ্যিক ব্যাংক: বাণিজ্যিক ব্যাংকের প্রধান কাজই হলো একপক্ষের সঞ্চয়ের অর্থ সুদের বিনিময়ে ব্যাংকে জমা রাখা। আবার উক্ত অর্থ সুদের বিপরীতে ঋণদান করা। উভয় সুদের পার্থক্য হলো ব্যাংকের মুনাফা। বাণিজ্যিক ব্যাংক বেশিরভাগই স্বল্পমেয়াদি ও মধ্যমেয়াদি ঋণ দান করে থাকে। বিভিন্ন প্রকার জামানতের বিপরীতে এ সমস্ত ব্যাংকগুলো ৩ থেকে ৫ বা ১০ বছর পর্যন্ত ঋণ দান করে থাকে। আমাদের দেশে বিভিন্ন প্রকার বাণিজ্যিক ব্যাংকগুলোর মধ্যে সোনালী ব্যাংক, জনতা ব্যাংক, উত্তরা ব্যাংক, ইউনাইটেড কমার্শিয়াল ব্যাংক উল্লেখযোগ্য।

২. বীমা কোম্পানি: বীমা কোম্পানি বীমাকারীদের নিকট থেকে একটি নির্দিষ্ট সময় অন্তর অন্তর বীমা প্রিমিয়াম আদায় করে তা অলস অবস্থায় না রেখে মধ্যমেয়াদি ও দীর্ঘমেয়াদি ঋণদান করে থাকে। কারণ বীমার ক্ষতিপূরণের ঘটনা খুব কম ঘটে বিধায় এই ব্যবস্থা নেয়। বীমা কোম্পানি সাধারণত শক্তিশালী ও ভালো মানের ব্যবসায় প্রতিষ্ঠানকে ঋণ প্রদান করে থাকে। এক্ষেত্রে সুদের হার একটু বেশি হয়ে থাকে। আবার এই উৎস থেকে ঋণ গ্রহণ করলে অব্যবহৃত ঋণের উপর বাধ্যবাধকতা ফি ঋণ গ্রহীতাকে দিতে হয় না।


৩. উন্নয়ন ব্যাংক: এ ধরনের ব্যাংকগুলো দেশের একটি বিশেষ খাতের উন্নয়নের জন্য সাধারণত মধ্যমেয়াদি ও দীর্ঘমেয়াদি ঋণ প্রদান করে থাকে। যেমনঃ বাংলাদেশ শিল্প ব্যাংক, বাংলাদেশ শিল্প ঋণ সংস্থা ইত্যাদি ব্যাংকগুলো শিল্পোন্নয়ন ত্বরান্বিত করতে অর্থাৎ নতুন শিল্প স্থাপন, সম্প্রসারণ, প্রযুক্তিগত উন্নয়নের জন্য শিল্প প্রতিষ্ঠানগুলোকে ঋণদান করে থাকে।

৫. ইজারা কোম্পানি: সাধারণত ছোট ও মাঝারি প্রতিষ্ঠানগুলো স্থায়ী সম্পত্তি অর্জনের জন্য বা ক্রয়ের জন্য প্রচুর অর্থ বিনিয়োগ করতে পারে না বলে তারা ইজারা প্রতিষ্ঠানগুলো থেকে প্রয়োজনীয় সম্পত্তি ইজারা গ্রহণ করে থাকে । আর্থিক ইজারার মাধ্যমে উক্ত প্রতিষ্ঠানগুলো বিভিন্ন প্রকার স্থায়ী সম্পত্তি যেমন- যন্ত্রপাতি, জমি, দালানকোঠা ইত্যাদি মালিক হতে পারে।

৬. বিশেষায়িত ব্যাংক: এ ধরনের ব্যাংকগুলো কোন একটি বিশেষ উদ্দেশ্য বা কোন নির্দিষ্ট খাতে ঋণ প্রদান করে থাকে। যেমন: বাংলাদেশ হাউস বিল্ডিং এন্ড ফাইন্যান্স কর্পোরেশন শুধু গৃহনির্মাণ কার্যক্রমের জন্য ঋণ প্রদান করে থাকে। বাংলাদেশ ক্ষুদ্র ও কুটির শিল্প ব্যাংক শুধু ক্ষুদ্র ও কুটির শিল্পগুলোকে মধ্যমেয়াদি ঋণ প্রদান করে থাকে।

৭. যন্ত্রপাতি প্রস্তুতকারকগণ: অনেক সময় যন্ত্রপাতি প্রস্তুতকারক প্রতিষ্ঠানগুলো মধ্যমেয়াদি ঋণ প্রদান না করে ঋণ গ্রহীতার প্রয়োজন মাফিক বিভিন্ন রকম যন্ত্রপাতি সরবরাহ করে থাকে। এইরূপ ঋণের অর্থ উক্ত প্রতিষ্ঠানগুলো ভাড়া ক্রয় ও কিস্তি বন্দি ক্রয়ের মাধ্যমে আদায় করে থাকে।

৮. গ্রামীণ ব্যাংক: বর্তমানে গ্রামীণ ব্যাংক ঋণের অন্যতম উৎস হিসেবে কাজ করে। কারণ এ ব্যাংক গ্রামের দরিদ্র কৃষক জনগণসহ দরিদ্র ব্যবসায়ীদের ঋণ প্রদান করে থাকে। তারা মেয়াদি ঋণও প্রদান করে থাকে। </s>